Държавен вестник, бр. 99, 2010 г., стр. 95

БРОЙ  99	
Д Ъ Р Ж А В Е Н  В Е С Т Н И К 	
СТР.  95  
Чл. 6. (1) Играчки могат да се предоставят на 
пазара само ако имат СЕ маркировка, нанесена 
при спазване принципите на чл. 30 от Регламент 
№ (ЕО) 765/2008 на Европейския парламент и 
на Съвета от 9 юли 2008 г. за определяне на 
изискванията за акредитация и надзор на пазара 
във връзка с предлагането на пазара на продукти 
и за отмяна на Регламент № (ЕО) 339/93 (ОВ, 
L 219 от 13.08.2008 г., стр. 30 – 47). 
(2) Играчките, на които е нанесена CE мар­
кировка, се счита, че отговарят на изискванията 
на наредбата и на действащото законодателство, 
предвиждащо нейното нанасяне.
(3) СЕ маркировката се нанася върху играч­
ката или върху прикрепен етикет, или върху 
опаковката така, че да бъде видима, четлива 
и незаличима. В случаи на малки играчки и 
играчки, съставени от малки части, СЕ мар­
кировката може да бъде нанесена или върху 
етикета, или в придружаващата листовка. Ако 
това е технически невъзможно, в случаите на 
играчки, които нямат опаковка и се продават 
директно от стелаж в магазина и при условие 
че стелажът първоначално е бил използван като 
опаковка за играчки, СЕ маркировката може 
да бъде нанесена върху стелажа.
(4) Когато СЕ маркировката не е видима 
през опаковката, тя се нанася върху нея.
(5) СЕ маркировката се нанася преди пуска­
нето на играчката на пазара. Тя може да бъде 
придружена от пиктограма или от някакъв друг 
знак, с който се предупреждава за специфичен 
риск или употреба.
Чл. 7. (1) С цел постигане на изискванията, 
определени в част втора, глава първа, про­
изводителят посочва върху играчката, върху 
прикрепен етикет, върху опаковката или в ин­
струкцията за употреба най-малко минимална 
или максимална възраст на потребителя; когато 
е приложимо – уменията, които се изискват от 
него, максималното или минималното му тегло 
и предупреждение играчката да се употребява 
под надзора на възрастен. 
(2) Специфичните предупреждения за опре­
делени категории играчки са посочени в прило­
жение № 2. Производителят трябва да използва 
точно формулировката на предупрежденията, 
посочени в т. 2 – 10 от приложение № 2.
(3) Предупрежденията по ал. 1 и 2 трябва да 
бъдат ясно видими, лесно четими и разбираеми 
по еднозначен начин и да се предхождат от 
думата „Внимание“.
(4) Предупрежденията по ал. 2 не се нанасят, 
когато те са в несъответствие с предвидената 
употреба на играчката предвид нейната функ­
ция, размери и характеристики. 
Чл. 8. (1) Предупрежденията, уточняващи 
минималната и максималната възраст и тегло 
на потребителите, и другите приложими пре­
дупреждения по чл. 7, ал. 2, които определят 
решението дали да се купи дадена играчка, 
се нанасят върху потребителската опаковка 
или по начин, който привлича вниманието на 
потребителите преди покупката, включително 
когато покупката се извършва по интернет. 
(2) Когато играчките са с малки размери и 
се продават без опаковка, предупрежденията 
се нанасят върху прикрепени към тях етикети.
Чл. 9. Предупрежденията по чл. 7 и ин­
струкциите за употреба трябва да бъдат на 
български език. 
Чл. 10. Когато вносителят или търговецът 
пуска на пазара играчка под свое име или под 
своя търговска марка или видоизменя пусната 
на пазара играчка по начин, който може да 
повлияе на съответствието є с приложимите 
изисквания на наредбата, се счита за произ­
водител и изпълнява неговите задължения, 
определени в наредбата. 
Чл. 11. (1) Производителят и вносителят 
пускат на пазара, а търговецът предоставя на 
пазара само играчки, които са проектирани 
и произведени в съответствие с разпоредбите 
на част втора и отговарят на изискванията на 
наредбата.
(2) Вносителят, преди да пусне играчка на 
пазара, трябва да се увери, че производителят 
е изпълнил задълженията си по чл. 12, ал. 1, 
чл. 13, 16, чл. 17, ал. 1 и чл. 18.
(3) Търговецът, преди да предостави играчка 
на пазара, трябва да провери има ли играчката 
нанесена СЕ маркировка, нанесени данни по 
чл. 16, чл. 17, ал. 1 и/или ал. 2, и придружава 
ли се от инструкция за употреба и информация 
за безопасност на български език. 
Чл. 12. (1) Производителят изготвя техниче­
ска документация, която съдържа елементите, 
посочени в приложение № 3 или приложение 
№ 4, и изпълнява процедурата по чл. 73 или 74.
(2) Когато нотифициран орган е участвал в 
процедура за оценяване на съответствието по 
чл. 74, техническата документация се съставя 
на официалния език на държавата членка, в 
която нотифицираният орган е установен, или 
на език, разбираем за него.
(3) При мотивирано искане от органите за 
надзор на пазара по чл. 27, ал. 2 от Закона 
за техническите изисквания към продуктите 
производителят представя легализиран превод 
на български език на техническата документа­
ция или на части от нея в срок до 15 дни от 
получаване на искането. 
Чл. 13. Когато съответствието на играчката 
с приложимите за нея съществени изисквания 
е оценено чрез процедура по чл. 12, ал. 1, 
производителят съставя ЕО декларация за съ­
ответствие съгласно част трета, глава втора и 
нанася CE маркировката. 
Чл. 14. (1) Производителят и упълномоще­
ният представител съхраняват техническата 
документация и ЕО декларацията за съответ­
ствие за период 10 години от датата на пускане 
на играчката на пазара и при поискване ги 
предоставят на органите за надзор на пазара.